जम्मू कश्मीर: पुलवामा में एनकाउंटर, सुरक्षाबलों ने ढेर किए 3 आतंकी
जम्मू कश्मीर के पुलवामा में बुधवार तड़के एन्काउंटर शुरू हो गया है। यहां आतंकियों के छिपे होने की खबर सुरक्षाबलों को मिली थी।
जम्मू कश्मीर के पुलवामा में बुधवार तड़के एनकाउंटर शुरू हुआ। यहां आतंकियों के छिपे होने की खबर सुरक्षाबलों को मिली थी। प्राप्त जानकारी के अनुसार यह एन्काउंटर पुलवामा के टिकेन क्षेत्र में हुआ।  सुरक्षाबलों ने 3 अज्ञात आतंकियों को ढेर कर दिया है। इस बीच जम्मू कश्मीर पुलिस और सुरक्षा बल इस कार्रवाई को अंजाम दे रहे हैं। पुलिस ने बताया कि मुठभेड़ में एक असैन्य नागरिक घायल हो गया। पुलिस के एक अधिकारी ने बताया कि आतंकवादियों की मौजूदगी की खुफिया जानकारी मिलने के बाद सुरक्षा बलों ने आज तड़के पुलवामा जिले के टिकन इलाके में घेराबंदी कर तलाश अभियान शुरू किया था। उन्होंने बताया कि आतंकवादियों के सुरक्षा बलों पर गोलीबारी करने से अभियान मुठभेड़ में तब्दील हो गया। अधिकारी ने बताया कि मुठभेड़ में पहले दो आतंकवादी मारे गए और एक असैन्य नागरिक घायल हो गया था। उन्होंने बताया कि थोड़ी देर बार मुठभेड़ में एक और आतंकवादी मारा गया। अधिकारी ने बताया कि आतंकवादियों और उनके संगठन की पहचान की जा रही है।